R A T I 0. 83 



et latum crescunt et tandem corporibus suis saxosis calcareis 

 muro circulari exstructo usque ad aquarum superficiem ascendunt. 

 Spatium muro inclusum lacuna est. Ab exteriore autem muri 

 parte undis incurrentibus magnae coralliorum moles divelluntur 

 et in altum evectae , ibique coacervatae una cum concharum et 

 polypariorum partibus detritis nec non Algis marinis limoque 

 marino deposito , murum perficiunt , et vacuis fissurisque completis 

 sedem animalibus et stirpibus aptam parant , quam ulterius perfi- 

 cere Regno vegetabili mandatum est. Maris fluctibus semina 

 varia advolvuntur , praesertim Palmae Cocoes, utpote quae 

 ubique facile germinant , laete crescunt , grata umbra nudam 

 rupem fovente. Magni arborum trunci e peregrinis terris advecti, in 

 ripam conjecti , Lacertas et insecta plura secum vehentes , cum humo , 

 in quam dissolvuntur , una cives animales important. Aves marinae 

 longis itineribus fatigatae heic requiescentes , immo nidos struentes, 

 excrementis suis solum fertile reddunt. In interiore lacuna sub 

 aquae sic sedatae superficie corallia laete crescere pergunt , atque post 

 multa saecula totam implent; cum vero ita interior harum insularum 

 pars depressior maneat , fontes ibi scaturiunt aquam dulcem ad potum 

 utilem fundentes. Denique homines adveniunt, domos exstruunt , 

 civitatemque constituunt postea forsan potentissimam futuram, 



E Vi- 



